จากกรณีที่ผู้รับบริการร้องเรียนเรื่อง การรอตรวจนาน มีคนไข้พม่าจำนวนมากทำให้คนไทยไม่มีเตียงนอน ผ่าน Traffy Fondue นั้น และผู้ร้องเรียนได้เปิดเรื่องใหม่ เมื่อวันที่ 11 กันยายน 2566 เวลา 11.32 น.   ทางโรงพยาบาลสิรินธรขอเรียนชี้แจงว่า โรงพยาบาลสิรินธร สำนักการแพทย์ กรุงเทพมหานคร มีผู้รับบริการผู้ป่วยนอกปีละ 600,000 รายต่อปี ผู้ป่วยใน 25,000 รายต่อปี โดยต้องดูแลผู้ป่วยสิทธิประกันสุขภาพในเขตพื้นที่ถึง 270,000 ราย ผู้ประกันตนสิทธิประกันสังคม 36,000 ราย ซึ่งมีบุคลากรทางการแพทย์ทั้งหมดเพียง 1,467 คน  ในปัจจุบันโรงพยาบาลสิรินธร มีเตียงรองรับผู้รับบริการจำนวน 396 เตียง (ข้อมูล ณ วันที่ 11 กันยายน 2566) โดยมีผู้ป่วยที่ต้องเข้ารับบริการผู้ป่วยในเฉลี่ย 40 - 60 รายต่อวัน ซึ่งแพทย์และพยาบาลพยายามจัดสรรเตียงบริการเพื่อให้รองรับผู้ป่วยทุกรายได้อย่างเพียงพอ แต่ด้วยจำนวนผู้รับบริการที่มีจำนวนเพิ่มมากขึ้น ทางโรงพยาบาลมีแผนในการดำเนินการเพื่อรองรับผู้ป่วยในที่เพิ่มขึ้น ดังนี้   1.แผนการขยายเตียงเพื่อเพิ่มศักยภาพในการรองรับผู้ป่วยใน โดยมีการขยายเตียงเพิ่มจาก 400 เตียง เป็น 500 เตียง ซึ่งจะใช้เวลาดำเนินการขยายศักยภาพอย่างต่อเนื่องในปี 2567 - 2570 ปี  โดยจะเพิ่มบุคลากรเข้ามาในระบบข้าราชการ 200 ตำแหน่ง อยู่ระหว่างการดำเนินการขอกรอบอัตรากำลัง  2.ในส่วนของการดำเนินการที่คณะผู้บริหารได้ดำเนินการอย่างเร่งด่วนในขณะนี้ คือดำเนินการจ้างบุคคลภายนอกช่วยปฏิบัติราชการในบุคลากรทางการแพทย์ในทุกด้าน ทั้งแพทย์ พยาบาล และผู้ช่วยเหลือคนไข้ เพื่อเพิ่มศักยภาพในการดูแลผู้ป่วยในให้ดียิ่งขึ้น สามารถรองรับการดูแลผู้ป่วยในที่เพิ่มมากขึ้น  3.การเปิดให้บริการห้องสังเกตอาการ 24 ชั่วโมง เพื่อเป็นพื้นที่ในการดูแลรักษาพยาบาลผู้ป่วยที่อาการเจ็บป่วยไม่รุนแรง ไม่ต้องเข้ารับการรักษาเป็นผู้ป่วยใน  และหมายรวมถึงให้การดูแลผู้ป่วยก่อนขึ้นพักรักษาตัวในหอผู้ป่วยในด้วย  โรงพยาบาลสิรินธรขออภัยในความไม่สะดวก และขอขอบพระคุณเป็นอย่างยิ่งที่ท่านเชื่อมั่นและไว้ใจให้โรงพยาบาลสิรินธรดูแล และขอบพระคุณที่ท่านร่วมเป็นส่วนหนึ่งในการพัฒนาระบบบริการของเรา
มาตรวจที่รพ สิรินธรหลายรอบ รอตรวจนานมาก มีคนไข้พม่าจำนวนมากทำให้พ่อฉันไม่มีเตียงนอนและรอตรวจช้ามากๆในทุกครั้วทั้งที่พม่าไม่เคยจ่ายภาษี ควรต้องให้บริการคนไทยที่จ่ายภาษีก่อนไหม?? อันนี้พม่านอนรพคนไทยนอนตายที่ห้องฉุกเฉิน
ตอบไว แต่อยากได้อัพเดทอย่างโปร่งใสจากรพ.